આજરોજ તમામ વિસ્તારોમાંથી પ્રાપ્ત થયેલ વિગત મુજબ રાજકોટમાં 1પ0 થી વધુ ડેન્ગ્યુના દર્દીઓ હોવાનું બહાર આવ્યું છે ત્યારે મનપાના આરોગ્ય વિભાગના જણાવ્યા મુજબ તેમની પાસે આ પ્રકારની કોઇ જાતની માહિતી નથી. હોસ્પીટલોમાં ડેન્ગ્યુના દર્દીને સારવાર આપતા પહેલા તેની જાણકારી આરોગ્ય વિભાગને આપવામાં આવતી હોય છે છતા આરોગ્ય વિભાગ પાસે આ પ્રકારની કોઇ માહિતી ન હોવાથી આકડાઓ છુપાવતા હોવાનું જણાઇ આવે છે. અત્રે ઉલ્લેખનીય છે કે ગત સપ્તાહે બહાર આવેલ વિગત મુજબ શહેરના અનેક દવાખાના અને હોસ્પીટલની નોંધણી મહાનગરપાલીકામાં થઇ નથી તો કયા આધારે હોસ્પીટલ મનપાને ડેન્ગ્યુના આકડાઓ આપે તેવો સવાલ ઉભો થયો છે.